เมื่อช่วงที่ผ่านมาผมมีอาการปวดหัว หายใจไม่อิ่ม และใจสั่น ผมจึงได้ไปปรึกษาแพทย์ที่อนานมัยแถวบ้าน เขาก็ตรวจความดัน ซึ่งวัดได้ประมาณ 150+/90+ เขาจึงให้ผมมาตรวจซ้ำติดกัน5วันในช่วงเช้า(ประมาณ08.00-09.00) วัดได้เฉลี่ยไม่เกิน120/90 พยาบาลที่อนามัยจึงให้ผมเจาะเลือดตรวจ ปรากฎว่ามีค่า แอลดีแอลสูง ไตกีซาลายสูง และยูริคสูง เขาจึงให้ผมกลับไปปรับเปลี่ยนพฤติกรรม และเมื่อวานก่อนผมได้ไปพบแพทย์อายุรกรรมที่คลินิก แพทย์ตรวจพบว่าความดันผมสูง 153/90+ ท่านก็ให้คำแนะนำว่าต้องทานยา ซึ่งท่านบอกว่าความดันไม่สามารถกลับมาปกติได้จากการปรับเปลี่ยนพฤติกรรม ให้ไปพบแพทย์ที่รักษาแล้วขอยาทาน ผมจึงรู้สึกสงสัยและกังวลว่าผมต้องทำอย่างไร ต้องทานยาหรือไม่ หรือสามารถปรับเปลี่ยนพฤติกรรมได้ ปล.ผมน้ำหนัก130 สูง183 ซึ่งช่วงอายุ18ผมเคยมีอาการคล้ายๆกัน ผมจึงลดน้ำหนักเลิกสูบบุหรี่ มาออกกำลังกายจริงจัง ร่างกายก็ปกติ สามารถบริจาคโลหิตได้ และตรวจไม่พบว่าความดันสูงกว่าปกติ แต่เนื่องจากช่วงปีถึงสองปีก่อนผมกลับมาสูบบุหรี่และน้ำหนักตัวขึ้น(แต่ปัจจุบันเลิกสูบบุหรี่มาปีกว่าแล้ว ออกกำลังกานสม่ำเสมอ แต่น้ำหนักยังไม่ลง) จึงเกิดความกังวลว่าผมยังสามารถปรับเปลี่ยนพฤติกรรมเพื่อตรวจอีกครั้งได้หรือไม่ หรือต้องทานยาทันที
สวัสดีะ ภาวะความดันโลหิตสูง สาเหตุอาจจะเกิดจากความยืดหยุ่นของเส้นเลือดลดลง เส้นเลือดที่แข็งและยืดหยุ่นไม่ดีทำให้หัวใจต้องมีการบีบเลือดไปเลี้ยงส่วนไปหนักขึ้นทำให้ความดันโลหิตสูงได้ซึ่งเป็นสาเหตุส่วนใหญ่ที่พบในผู้สูงอายุต่อมาปัญหาในเรื่องของอาหารที่บริโภคในปัจจุบัน เป็นอาหารที่เน้นพวกเนื้อสัตว์ และแป้ง หรือ ไขมันมากเกิน ซึ่งส่งผลให้มีปัญหาโรคอ้วนลงพุง ไขมันในเส้นเลือดสูง เบาหวาน ได้ค่ะดังนั้นอาหารเป็นเรื่องที่สำคัญมากค่ะ อีกอย่างในกรณีของความด้นโลหิตสูงจะแนะนำให้หลีกเลี่ยงการรับประทานอาหารที่เค็มเกินไป เนื่องจากน้ำจะตามเกลือและจะอยู่ในร่างกายทำให้มีการบวมร่วมด้วยได้ค่ะการออกกำลังกายก็สำคัญค่ะ แนะนำทั้งการออกกำลังกายที่เกี่ยวกับที่ทำให้หัวใจเต้นได้ในอัตราที่เหมาะสม และต่อเนื่อง การออกกำลังกาย ถ้าสามารถทำได้ แนะนำทำต่อเนื่อง ห้าวัน วันละสามสิบนาที ร่วมกับการออกกำลังกายที่ส่งเสริมความแข็งแรงของกล้ามเนื้อร่วมด้วยค่ะส่วนภาวะความดันโลหิตสูงที่พบในคนที่อายุน้อย จะต้องมองหาสาเหตุ ว่ามีปัญหาเรื่องของ ไต ที่ผิดปรกติ เช่น ไตบวม หรือ มีปัญหาภูมิคุ้มกันตัวเองไปทำลายไต ร่วมกับระดับฮอร์โมนของต่อมหมวกไตที่ผิดปรกติ ถ้ามีภาวะดังกล่าวจะต้องได้รับการรักษาด้วยยาค่ะ ไม่สามารถที่จะออกกำลังกายหรือควบคุมอาหารแล้วทำให้ความดันโลหิตลดลงได้ค่ะและนอกจากนี้ภาวะไทรอยด์เป็นพิษโรคของหลอดเลือดอื่นๆ ที่อาจจะทำให้ความดันโลหิตสูงได้ต้องหาค่ะ หรือ ภาวะความผิดปรกติของปอดก็ยังได้ค่ะในกรณีของคุณแนะนำให้ซื้อเครื่องวัดความโลหิตที่ขนาดของสายรัดที่เหมาะสม และวัดความดันโลหิตที่บ้านอย่างต่อเนื่อง เช่น หลังตื่นนอนตอนเช้า เพราะความดันโลหิตที่สูงแค่ครั้งเดียวจะยังไม่นับค่ะ ต้องมีความดันโลหิตที่บ้านสูงถึงจะวินิจฉัยว่ามีภาวะความดันโลหิตสูงค่ะควบคุมอาหาร ออกกำลังกายได้ พักผ่อนให้เพียงพอ งดการดื่มสุรา และสูบบุหรี่ ติดตามการรักษาเป็นระยะค่ะ